01989A0315(01) — LV — 21.09.2017 — 002.001

Šis dokuments ir tikai informatīvs, un tam nav juridiska spēka. Eiropas Savienības iestādes neatbild par tā saturu. Attiecīgo tiesību aktu un to preambulu autentiskās versijas ir publicētas Eiropas Savienības “Oficiālajā Vēstnesī” un ir pieejamas datubāzē “Eur-Lex”. Šie oficiāli spēkā esošie dokumenti ir tieši pieejami, noklikšķinot uz šajā dokumentā iegultajām saitēm

Grozīts ar:









▼B

NOLĪGUMS

starp Eiropas Ekonomikas kopienu un Kanādu par alkoholisko dzērienu tirdzniecību







EIROPAS EKONOMIKAS KOPIENA UN KANĀDAS VALDĪBA (še turpmāk – “puses”), ŅEMOT VĒRĀ to attiecīgās tiesības un pienākumus saskaņā ar Vispārējo vienošanos par tarifiem un tirdzniecību attiecībā uz režīmu tādām precēm, un jo īpaši alkoholiskajiem dzērieniem, kuru izcelsme ir otras puses teritorijā; ATGĀDINOT atzinumus un secinājumus, ko izdarījusi VVTT Kanādas provinču tirdzniecības aģentūru Alkoholisko dzērienu importa, izplatīšanas un pārdošanas apakškomisija; VĒLOTIES atrisināt to domstarpības par tirdzniecību alkoholisko dzērienu nozarē un nodrošināt starptautisku juridisko saistību ievērošanu, vienlaikus atzīstot pagaidu vajadzību pēc strukturāliem pielāgojumiem; TIECOTIES nodrošināt, ka tos pasākumus, kuri šobrīd atbalsta Eiropas Ekonomikas kopienas izcelsmes alkoholisko dzērienu tirdzniecību, nepadara vairāk ierobežojošus, IR VIENOJUŠĀS PAR TURPMĀKO.







1. pants

Definīcijas

Šajā nolīgumā:

“ ►M1 pamatcena ◄ ” ir Kanādas kompetento iestāžu izmaksas līdz alkoholisko dzērienu izkraušanai; tās var ietvert pakalpojuma izmaksas;

▼M1 —————

▼B

“Kanādas kompetentā iestāde” ir jebkura valdība vai komisija, padome vai cita valdības iestāde, kura ar tiesību aktiem ir pilnvarota kontrolēt destilētu stipro alkoholisko dzērienu, vīna un alus tirdzniecību;

“pakalpojuma izmaksas” ir pārbaudītie izdevumi saistībā ar alkoholisko dzērienu iepirkšanu, glabāšanu, piegādi tirdzniecības vietām, pārkraušanu un tirdzniecību;

▼M1

“pakalpojuma izmaksu diferenciālis” ir starpība, ko veido uz importētu ražojumu un uz tam līdzvērtīgu vietējo ražojumu attiecināmās pakalpojuma izmaksas;

▼B

“Kopiena” ir Eiropas Ekonomikas kopiena;

“svītrošana no saraksta” ir sarakstā esoša ieraksta atcelšana;

“destilēti stiprie alkoholiskie dzērieni” ir stiprie alkoholiskie dzērieni, liķieri un citi alkoholiski dzērieni;

▼M1 —————

▼B

“iekļaušana sarakstā” ir Kanādas kompetentās iestādes lēmums par to, vai destilētu stipro alkoholisko dzērienu, vīnu un alus zīmolus vai šķirnes var pārdot tās noieta tirgos;

“uzcenojums” ir summa, kas pievienota bāzes cenai un piemērojamiem nodokļiem un citiem maksājumiem un pēc kā nosaka mazumtirdzniecības cenu;

▼M1 —————

▼B

pasākums ietver jebkādu tiesību aktu, noteikumu, procedūru, prasību vai praksi;

▼M1 —————

▼B

“Kanādas produkts” ir destilēti stiprie alkoholiskie dzērieni, vīns vai alus, kas ir ražoti, iepildīti pudelēs vai iepakoti Kanādā;

“Kopienas produkts” ir destilēti stiprie alkoholiskie dzērieni, vīns vai alus, kas ir ražoti Kopienas muitas teritorijā;

▼M1

“mazumtirdzniecība” ir alkoholisko dzērienu piegāde gala-patērētājam vai pārdošana restorāniem, bāriem, klubiem vai citiem licencētiem uzņēmumiem;

▼M2

“kompetentā iestāde” ir jebkura valdība vai komisija, padome vai cita Puses pārvaldes iestāde, kura ar tiesību aktiem ir pilnvarota kontrolēt vīna un destilētu stipro alkoholisko dzērienu tirdzniecību.

▼M1

2. pants

Valsts režīms un vislielākās labvēlības režīms

1. Kanādas kompetentās iestādes uz Kopienā ražotajiem alkoholiskajiem dzērieniem attiecina valsts režīmu un vislielākās labvēlības režīmu saskaņā ar PTO nolīgumu. Attiecībā uz provincēm valsts režīms un vislielākās labvēlības režīms ir režīms, kas nav mazāk labvēlīgs par to vislielākās labvēlības režīmu, kuru attiecīgā province piešķir līdzvērtīgām precēm, kas ražotas Kanādā vai jebkurā trešā valstī.

2. Atkāpjoties no 1. punkta, Kanādas kompetentās iestādes to pakļautībā esošajās teritorijās var atstāt spēkā tādus pasākumus, ja tos īsteno saskaņā ar Kanādas tiesību aktiem, ar kuriem:

a) ierobežo pārdošanu, ko spirta dedzinātavas vai vīna darītavas veic savās telpās, ļaujot minēto uzņēmumu ražotos destilētos alkoholiskos dzērienus vai vīnus tirgot tikai par tādām cenām, kuras nav zemākas par šo pašu destilēto alkoholisko dzērienu vai vīnu cenām tirdzniecības vietās, kas ir pieejamas Kopienas produkcijai;

▼M2

b) prasa privātās vīna tirdzniecības vietās ārpus vīna darītavām Ontārio un Britu Kolumbijā pārdot tikai vīnus, kas ražoti Kanādas vīna darītavās. Šādu ārpus vīna darītavām esošu privātu vīna tirdzniecības vietu, kurās atļauts pārdot tikai vīnus, kas ražoti Kanādas vīna darītavās, skaits šajās provincēs nedrīkst pārsniegt 292 Ontārio un 60 Britu Kolumbijā;

▼M1

c) prasa to, ka, ievērojot esošo izņēmumu attiecībā uz astoņiem vīnu zīmoliem ar izcelsmes apzīmējumu vai nosaukumu, vīnam, kam nav ne izcelsmes apzīmējuma vai nosaukuma, ne norādes uz izmantoto vīnogu šķirni un ko pārdod pārtikas veikalos Kvebekā atbilstīgi piemērojamiem noteikumiem, ir jābūt iepildītam Kvebekā, ja vien Kvebekā ierāda alternatīvas tirdzniecības vietas, kur tirgot Kopienā ražotu vīnu, kas ir vai nav iepildīts Kvebekā.

3. pants

Ģeogrāfiskās izcelsmes norādes

1. Kanādas kompetentās iestādes nereģistrē un nepārdod vīnus vai stipros alkoholiskos dzērienus, uz kuriem kļūdaini minēta ģeogrāfiskās izcelsmes norāde, ko aizsargā saskaņā ar Kanādas tiesību aktiem.

2. Kanādas kompetentās iestādes, īstenojot savas funkcijas saistībā ar vīnu pirkšanu un pārdošanu, turpina piemērot iepirkuma noteikumus vai politiku attiecībā uz Kopienas ģeogrāfiskajiem nosaukumiem tā, lai nelaistu pārdošanā vīnus, kuru izcelsme nav vietā, kas norādīta ar attiecīgo nosaukumu, ja šāds stāvoklis bijis arī 2002. gada 1. novembrī.

▼M2

4. pants

Tirdzniecības režīms

1. Kompetentās iestādes, pildot savus pienākumus saistībā ar otras Puses ražojumu iepirkumu, izplatīšanu un mazumtirdzniecību, ievēro noteikumus GATT XVII pantā par valsts tirdzniecības uzņēmumiem, konkrētāk, tās pieņem šādus lēmumus tikai saskaņā ar komerciāliem apsvērumiem un nodrošina otras Puses uzņēmumiem atbilstīgas iespējas saskaņā ar ierasto darījumdarbības praksi pretendēt uz dalību šādā iepirkumā.

2. Katra Puse veic visus iespējamos pasākumus, lai nodrošinātu, ka uzņēmums, kuram ir piešķirts monopols vīnu un stipro alkoholisko dzērienu tirdzniecībai un pārdošanai tās teritorijā, neizmanto savu monopolstāvokli, lai tieši vai netieši, tostarp izmantojot darījumus ar savu mātesuzņēmumu, meitasuzņēmumiem vai citiem uzņēmumiem, kas pieder vienam īpašniekam, iesaistītos vīnu un stipro alkoholisko dzērienu pārdošanā kādā tirgū ārpus teritorijas, kurā uzņēmumam ir monopolstāvoklis, radot pret konkurenci vērstas sekas un ievērojamu konkurences ierobežojumu šajā tirgū.

4.a pants

Cenu veidošana

1. Pušu kompetentās iestādes nodrošina to, ka visi uzcenojumi, pakalpojumu izmaksas vai citi cenu veidošanas pasākumi ir nediskriminējoši, attiecas uz visu veidu mazumtirdzniecību un ir saskaņā ar 2. pantu.

2. Pakalpojuma izmaksu diferenciāli otras Puses ražojumiem drīkst piemērot tikai tad, ja tas nav lielāks par papildu izmaksām, kas noteikti saistāmas ar otras Puses ražojumu tirdzniecību, ņemot vērā papildu izmaksas, kuras rodas, inter alia, piegādes metožu un biežuma dēļ.

3. Katra Puse nodrošina, ka pakalpojuma izmaksas otras Puses ražojumam nepiemēro, pamatojoties uz ražojuma vērtību.

4. Pakalpojuma izmaksu diferenciāļa pamatotība jāapliecina neatkarīgiem revidentiem atbilstīgi standarta grāmatvedības procedūrām, pēc otras Puses pieprasījuma veicot revīziju viena gada laikā pēc 2003. gada vīna un stipro alkoholisko dzērienu nolīguma stāšanās spēkā, bet vēlāk – pēc šīs Puses pieprasījuma ne retāk kā reizi četros gados. Revīzijas jebkurā Pusē veic gada laikā pēc attiecīga pieprasījuma.

5. Kompetentās iestādes pakalpojuma izmaksu diferenciāļa maksu attiecīgi atjaunina, ievērojot 2. punktā minētās saistības.

6. Kompetentās iestādes pakalpojuma izmaksu diferenciāļa maksu dara pieejamu publiski pieejamā veidā, piemēram, to oficiālajā tīmekļa vietnē.

7. Kompetentās iestādes izveido kontaktpunktu jautājumiem un problēmām, kas par pakalpojuma izmaksu diferenciāļa maksu rodas otrai Pusei. Puse reaģē uz otras Puses pieprasījumu rakstveidā 60 dienu laikā pēc pieprasījuma saņemšanas.

▼M2

4.b pants

Sajaukšanas prasības

Puses nevar pieņemt vai atstāt spēkā pasākumus, ar ko pieprasa, ka destilēts stiprais alkoholiskais dzēriens, ko importē no otras Puses teritorijas iepildīšanai pudelēs, jāsajauc ar importētājas Puses destilētu stipro alkoholisko dzērienu.

▼B

5. pants

Pasākumi attiecībā uz iekļaušanu sarakstā un svītrošanu no tā

1. Visi Kanādas kompetento iestāžu pasākumi, kas attiecas uz Kopienas produktu iekļaušanu sarakstā vai svītrošanu no tā:

a) ir nediskriminējoši;

b) ir pamatoti ar parastiem tirdzniecības apsvērumiem;

c) ir pārredzami un nerada slēptus tirdzniecības šķēršļus un

d) ir publicēti un darīti pieejami personām, kuras ir ieinteresētas šādu produktu tirdzniecībā un iekļaušanā sarakstā vai lēmuma pieņemšanā par svītrošanu no saraksta.

2. Kanādas kompetentās iestādes attiecībā uz pieteikumiem par Kopienas produktu iekļaušanu sarakstā vai lēmuma pieņemšanu par to svītrošanu no saraksta sniedz:

a) pieteikuma iesniedzējiem ātru, rakstisku paziņojumu par lēmumiem;

▼M1

b) atteikšanās reģistrēt vai svītrošana no reģistra jāpamato rakstveidā;

▼B

c) procedūras pārsūdzēšanai administratīvā kārtā, lai nodrošinātu ātru, objektīvu pārskatīšanu attiecībā uz lēmumu par atteikumu iekļaut sarakstā vai lēmumu par svītrošanu no saraksta.

6. pants

Apspriedes

Puses uzrauga Nolīguma izpildi un, tiklīdz kāda puse to pieprasa, apspriežas par jebkuru jautājumu, kas attiecas uz Nolīguma interpretāciju un izpildi. Tas ietver apspriedes par pasākumiem, kas šobrīd atbalsta Kopienas produktu tirdzniecību.

▼M1

7. pants

Nobeiguma noteikumi

1. Puses saglabā savas tiesības un pienākumus saskaņā ar PTO nolīgumu.

2. Šis nolīgums neierobežo piegādātāja, viņa pārstāvja vai citas ieinteresētas personas tiesības saskaņā ar Kanādas tiesību aktiem.

3. Ciktāl Kanādas provinču varas iestādes neizmanto savas pilnvaras, lai vadītu ražojumu atlasi un mazumtirdzniecību, uz to neattiecas arī šā nolīguma noteikumi.

▼B

8. pants

Ilgums

Šis nolīgums stājas spēkā ar tā parakstīšanas brīdi.

Šis nolīgums ir noslēgts uz nenoteiktu laiku. ►M1 Jebkura no Pusēm var lauzt šo nolīgumu, par to paziņojot vienu gadu iepriekš. ◄

▼M1

Ja kāda no Pusēm lauž Nolīgumu starp Eiropas Kopienu un Kanādu par tirdzniecību ar vīniem un stiprajiem alkoholiskajiem dzērieniem, tad vienlaicīgi tiek lauzts arī šis nolīgums.

▼B

Hecho en doble ejemplar en Bruselas, el veintiocho de febrero de mil novecientos ochenta y nueve.

Udfærdiget i to eksemplarer i Bruxelles den otteogtyvende februar nitten hundrede og niofirs.

Geschehen zu Brüssel am achtundzwanzigsten Februar neunzehnhundertneunundachtzig in zwei Urschriften.

Έγινε σε δύο αντίτυπα στις Βρυξέλλες, την εικοστή ογδόη Φεβρουαρίου χίλια εννιακόσια ογδόντα εννέα.

Done in duplicate at Brussels this twenty-eighth day of February in the year one thousand nine hundred and eighty-nine.

Fait en double exemplaire à Bruxelles, le vingt-huit février mille neuf cent quatre-vingt neuf.

Fatto in duplice esemplare a Bruxelles, il ventotto febbraio millenovecentottantanove.

Gedaan in tweevoud, te Brussel, op achtentwintig februari negentienhonderd negenenachtig.

Feito em duplo exemplar em Bruxelas, aos vinte e oito de Fevereiro de mil novecentos e oitenta e nove.

Por el Consejo de las Comunidades Europeas

For Rådet for De Europæiske Fællesskaber

Für den Rat der Europäischen Gemeinschaften

Για το Συμβούλιο των Ευρωπαϊκών Κοινοτήτων

For the Council of the European Communities

Pour le Conseil des Communautés européennes

Per il Consiglio delle Comunità europee

Pelo Conselho das Comunidades Europeias

Por el Gobierno de Canadá

For Canadas regering

Für die Regierung Canadas

Για την κυβέρνηση του Καναδά

For the Government of Canada

Pour le gouvernement du Canada

Per il governo del Canada

Voor de Regering van Canada

Pelo Governo do Canadá

▼M1 —————

▼B

VĒSTUĻU APMAIŅA

1. vēstule

Briselē, 1989. gada 28. februārī

Godātais kungs!

Es atsaucos uz šodien parakstīto Nolīgumu starp Kanādu un Eiropas Ekonomikas kopienu par alkoholisko dzērienu tirdzniecību.

Es apstiprinu, ka Kanādas ministru prezidents un Kanādas provinču ministru prezidenti ir vienojušies sākt sarunas par alkoholisko dzērienu, to skaitā alus, tirdzniecības starpprovinču šķēršļu samazināšanu vai atcelšanu; sarunās piedalīsies federālā valdība un provinču valdības.

Pēc šā procesa sekmīgas pabeigšanas Kanāda panāks, ka alus cenu noteikšanas pasākumi atbilst VVTT saistībām.

Godātais kungs, lūdzu, pieņemiet manus visdziļākās cieņas apliecinājumus.

Kanādas valdības vārdā —

2. vēstule

Briselē, 1989. gada 28. februārī

Godātais kungs!

Es apstiprinu, ka ir saņemta Jūsu vēstule ar šodienas datumu attiecībā uz alus uzcenojuma starpību.

Es ņemu vērā, ka Kanādas valdības nodoms ir panākt, ka alus cenu noteikšanas pasākumi atbilst VVTT saistībām.

Godātais kungs, lūdzu, pieņemiet manus visdziļākās cieņas apliecinājumus.

Eiropas Kopienu Padomes vārdā —

1. vēstule

Briselē, 1989. gada 28. februārī

Godātais kungs!

Saistībā ar šodien parakstīto divpusējo vienošanos par Kanādas un Kopienas domstarpību izšķiršanu attiecībā uz Kanādas provinču alkohola tirdzniecības aģentūru darbību, ar šo es apstiprinu Kopienas piekrišanu sākt sarunas ar Kanādu par alkoholisko dzērienu nosaukumu savstarpēju uzraudzību un aizsardzību. Es ņemu vērā, ka Kanādas valdība vienlaikus vēlas sākt arī sarunas par vīna cilmes vietas nosaukumu savstarpēju atzīšanu un ka mēs piekrītam sākt šīs sarunas 1989. gada pirmajā ceturksnī.

Es būtu pateicīgs, ja Jūs apstiprinātu Kanādas valdības piekrišanu šīs vēstules saturam.

Godātais kungs, lūdzu, pieņemiet manus visdziļākās cieņas apliecinājumus.

Eiropas Kopienu Padomes vārdā —

2. vēstule

Briselē, 1989. gada 28. februārī

Godātais kungs!

Pateicos par Jūsu vēstuli ar šodienas datumu par Kopienas piekrišanu sākt sarunas par alkoholisko dzērienu nosaukumu savstarpēju uzraudzību un aizsardzību un vīna cilmes vietas nosaukumu savstarpēju atzīšanu. Ar šo es apstiprinu Kanādas valdības piekrišanu sākt ierosinātās sarunas.

Godātais kungs, lūdzu, pieņemiet manus visdziļākās cieņas apliecinājumus.

Kanādas valdības vārdā —